Varangu mõisa kalmistu

Varangu mõisa kalmistu on kalmistu Haljala kihelkonnas Virumaal, tänapäevase haldusjaotuse järgi Varangu külas Haljala vallas Lääne-Viru maakonnas. 

Ajalugu
Kalmistu rajasid Varangu mõisa tollased omanikud Luederid tõenäoliselt 1890. aastatel. Kalmistul valmis 1895. aastal kabel.

Esimene matus toimus 1892. aastal. Kalmistule on teadaolevalt maetud kaheksa inimest.Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Lk 65 

Kirjeldus
Kalmistu jääb mõisa südamest linnulennult umbes 600 meetri kaugusele põhjakirdesse.

Kalmistu kabel
Kalmistu keskosas paikneb 1895. aastal valminud matusekabel. Seinad on ehitatud graniitplokkidest, nurgad, avaääred ja karniisid on tehtud peeneteraliselt lubjakivist. Katust katab keraamilistest kividest kate. Peafassaad on edelas, viiluväljal on Luederite raidvapp. Viilu tipus on olnud rist, mille jäänused on praegu paigutatud väravapostide peale. Trepp on suurtest graniitpokkidest.

Nõukogude ajal kasutati kabelit silohoidlana, kuid peale parkettpõranda hävinemise pole see kabelit kuigi palju kahjustanud.Mehis Maipuu. "Varangu kabel". - Lääne-Virumaa pärandkultuurist. Rakvere 2010. Lk 16

Kalmistule maetuid
1892 – Magnus Georg von Lueder (14. oktoober (vkj) 1814 – 10. aprill (vkj) 1892)
1899 – Marie Friederike Gertruda von Lüder (sündinud von Essen; 15. oktoober (vkj) 1830 – 18. jaanuar (vkj) 1899)

Viited

Kirjandus
Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002

Välislingid
Varangu mõisa kalmistu kabel Veljo Ranniku kogus. Muinsuskaitseameti fotokogu
Varangu mõisa kalmistu kabel Jaan Vali kogus. Muinsuskaitseameti fotokogu

Kategooria:Haljala kihelkonna kalmistud
Kategooria:Haljala vald
Kategooria:Lääne-Viru maakonna kalmistud
Kategooria:Eesti mõisakalmistud